Ubåtprotokollen

Ubåtprotokollen var en avtale som ble underskrevet den 6. november 1936 av Storbritannia, Frankrike, USA, Italia og Japan. Avtalen omhandlet hvordan undervannsbåter skal forholde seg overfor handelsfartøyer i krig.

Det ble bestemt at alle undervannsbåter skulle følge samme internasjonale regler som overvannsfartøy. Og handelsskip kan bare senkes hvis det nekter å adlyde ordre eller hvis det gjør motstand. Når skipet er senket skal passasjerer, besetning og skipspapirer bli brakt i sikkerhet.

Tyskland og flere mindre stater skrev senere under på avtalen, men dette hindret ikke Tyskland, Italia og Japan å bryte den under den andre verdenskrig.

Andre verdenskrig
Internasjonale avtaler